‘વાઈલ્ડ બોઅર’નામની ફૂટબોલ ટીમના આ તમામ ૧૨ બાળકો અને તેમના કોચ ૨૩મી જૂનથી અત્યંત બિહામણી એવી થામ લુઆંગ નાંગ નોન ગુફામાં ૮૦૦ મીટર નીચે ફસાયા હતાં અને ૧૫ દિવસથી તેઓ ગુફામાં જ હતા. રવિવારે પ્રથમ ચાર બાળકોને ગુફામાંથી બહાર લાવવામાં આવ્યા હતાં અને ત્યારબાદ સોમવારે અન્ય ચાર બાળકોને બચાવી લેવાયા હતા. ગુફામાંથી તેઓ બહાર આવ્યા પછી તરત જ તેમને હોસ્પિટલમાં દાખલ કરી દેવાયાં છે. જોકે હજુ સુધી વાઈલ્ડ બોઅર એફસી પ્લેયર્સમાંથી જે કિશોરોને ગુફામાંથી બહાર લવાયા છે તેમની ઓળખ હજુ સુધી જાહેર કરાઈ નથી. આ તમામ બાળકોને સ્ટ્રેચર પર લાવવામાં આવ્યા હતાં અને સીધા જ એમ્બ્યુલન્સમાં લઈ જઈને વિમાન સુધી પહોંચાડાયા હતા. જ્યાંથી એરલિફ્ટ દ્વારા તેમને ચિયાંગ રાઈ પ્રનુક્રોહ હોસ્પિટલ ખાતે લઈ જવાયા હતાં.